Venelastele meeldib kõik uuenduslik ja eriline. 4. novembil 2010 esines Moskva klubis Totška ja päev hiljem Peterburis klubis Aurora meie elektroonilise popi bänd Sinine, kel on Venemaal juba arvestatav fänniklubi tekkinud. Samuti kutsus kuulajate rõõmsaid huilgeid esile Kriminaalne Elevant, kelle Moskva-esinemine toimus 8. novembril 2009 multifilmifestivali lõpuüritusel. Saatkonnas korraldasime väikese esinemise ka meie Eurovisiooni-ansamblile Urban  Symphony.